2021. gada 31. augustā Noteikumi Nr. 603

Rīgā (prot. Nr. 58 13. §)

**Grozījumi Ministru kabineta 2016. gada 24. maija noteikumos Nr. 317 "Ārstniecības personu un ārstniecības atbalsta personu reģistra**

**izveides, papildināšanas un uzturēšanas kārtība"**

Izdoti saskaņā ar Ārstniecības

likuma 9. panta pirmo daļu

1. Izdarīt Ministru kabineta 2016. gada 24. maija noteikumos Nr. 317 "Ārstniecības personu un ārstniecības atbalsta personu reģistra izveides, papildināšanas un uzturēšanas kārtība" (Latvijas Vēstnesis, 2016, 102. nr.; 2017, 179. nr.; 2018, 128. nr.; 2019, 12., 240. nr.; 2020, 167. nr.) šādus grozījumus:

1.1. aizstāt 4.2. apakšpunkta ievaddaļā vārdu "medicīnas" ar vārdiem "vispārējās aprūpes";

1.2. papildināt noteikumus ar 4.2.3.1 apakšpunktu šādā redakcijā:

"4.2.3.1 apguvušas akreditētu māsas (vispārējās aprūpes māsas) otrā līmeņa profesionālās augstākās izglītības programmu un ieguvušas diplomu par profesionālo augstāko izglītību ar kvalifikāciju "Māsa (vispārējās aprūpes māsa)";";

1.3. svītrot 4.3.4. apakšpunktā vārdus "medicīnas māsas";

1.4. papildināt noteikumus ar 60.8, 60.9 un 60.10 punktu šādā redakcijā:

"60.8 Šo noteikumu 4.2. apakšpunktā minētās ārstniecības personas, kuras līdz 2021. gada 31. decembrim reģistrētas reģistrā, pēc profesijas nosaukuma maiņas ir tiesīgas turpināt patstāvīgu profesionālo darbību māsas (vispārējās aprūpes māsas) profesijā līdz reģistrācijas termiņa beigām.

60.9 Šo noteikumu 4.2. apakšpunktā minētās ārstniecības personas, kurām atbilstoši ārstniecības personu specialitāšu klasifikatoram 2021. gada 31. decembrī ir derīgs ārstniecības personas sertifikāts, ir tiesīgas turpināt patstāvīgu profesionālo darbību māsas (vispārējās aprūpes māsas) profesijā. Piešķirtie sertifikāti ir derīgi līdz sertifikāta derīguma termiņa beigām. Pēc sertifikāta derīguma termiņa beigām pārreģistrāciju veic māsas (vispārējās aprūpes māsas) profesijā.

60.10 No 2022. gada 1. janvāra šo noteikumu 4.2. apakšpunktā minētā ārstniecības persona, kurai atbilstoši ārstniecības personu specialitāšu klasifikatoram 2021. gada 31. decembrī ir derīgs ārstniecības personas sertifikāts vai līdz 2022. gada 1. augustam ir iegūts izglītības dokuments par attiecīgās specialitātes apguvi:

60.101. bērnu aprūpes māsas pamatspecialitātē, drīkst turpināt patstāvīgi nodarboties ar ārstniecību pamatspecialitātē – māsas (vispārējās aprūpes māsas) specializācija bērnu aprūpē;

60.102. anestēzijas, intensīvās un neatliekamās aprūpes māsas pamatspecialitātē, drīkst turpināt patstāvīgi nodarboties ar ārstniecību pamatspecialitātē – māsas (vispārējās aprūpes māsas) specializācija anestēzijas un intensīvajā aprūpē;

60.103. operāciju māsas pamatspecialitātē, drīkst turpināt patstāvīgi nodarboties ar ārstniecību pamatspecialitātē – māsas (vispārējās aprūpes māsas) specializācija perioperatīvajā aprūpē;

60.104. garīgās veselības aprūpes māsas pamatspecialitātē, drīkst turpināt patstāvīgi nodarboties ar ārstniecību pamatspecialitātē – māsas (vispārējās aprūpes māsas) specializācija psihiatriskajā un narkoloģiskajā aprūpē;

60.105. transfuzioloģijas māsas papildspecialitātē, drīkst turpināt patstāvīgi nodarboties ar ārstniecību metodē – transfuzioloģijas metode māsas praksē;

60.106. nieru aizstājējterapijas un nefroloģijas aprūpes māsas papildspecialitātē, drīkst turpināt patstāvīgi nodarboties ar ārstniecību metodē – nieru aizstājterapijas metode;

60.107. diabēta aprūpes māsas papildspecialitātē, drīkst turpināt patstāvīgi nodarboties ar ārstniecību metodē – diabēta pacientu apmācības metode māsas praksē.";

1.5. izteikt 1. pielikuma 1.1. apakšpunkta 3. rindu šādā redakcijā:

|  |  |
| --- | --- |
| "3. | Māsa (vispārējās aprūpes māsa)" |

1.6. izteikt 1. pielikuma 3. punkta 8. rindu šādā redakcijā:

|  |  |  |  |
| --- | --- | --- | --- |
| "8. | 36 | Māsa (vispārējās aprūpes māsa) | Māsa (vispārējās aprūpes māsa) |
|  |  |  | Medicīnas māsa |
|  |  |  | Māsa" |

1.7. svītrot 1. pielikuma 4.1. apakšpunkta 56., 57., 58., 59., 60., 61., 62. un 63. rindu;

1.8. papildināt 1. pielikuma 4.1. apakšpunktu ar 90., 91., 92., 93. un 94. rindu šādā redakcijā:

|  |  |  |  |  |  |  |
| --- | --- | --- | --- | --- | --- | --- |
| "90.  | n120 | Māsa (vispārējās aprūpes māsa) |  |  |  |  |
| 91.  |  |  | n121 | Māsa (vispārējās aprūpes māsa) bērnu aprūpē |  |  |
| 92.  |  |  | n122 | Māsa (vispārējās aprūpes māsa) anestēzijā un intensīvajā aprūpē |  |  |
| 93. |  |  | n123 | Māsa (vispārējās aprūpes māsa) perioperatīvajā aprūpē |  |  |
| 94. |  |  | n124 | Māsa (vispārējās aprūpes māsa) psihiatrijā un narkoloģijā |  | " |

1.9. svītrot 1. pielikuma 4.2.2. apakšpunktu;

1.10. papildināt 1. pielikuma 5.3. apakšpunktu ar 9., 10. un 11. rindu šādā redakcijā:

|  |  |  |
| --- | --- | --- |
| "9. | M74 | Diabēta pacientu apmācības metode māsas praksē |
| 10. | M75 | Transfuzioloģijas metode māsas praksē |
| 11. | M76 | Nieru aizstājterapijas metode" |

2. Noteikumi stājas spēkā 2022. gada 1. janvārī.

Ministru prezidents A. K. Kariņš

Veselības ministrs D. Pavļuts